./data/phi1318/phi001/phi1318.phi001.perseus-lat1.xml
In causa amor primum, deinde quod non consuevimus abesse  Inde est quod magnam noctium partem in imagine tua vigil exigo; inde quod interdiu, quibus horis te visere solebam, ad diaetam tuam ipsi me, ut verissime dicitur, pedes ducunt; quod denique aeger et maestus ac similis excluso a vacuo limine recedo  Unum tempus his tormentis caret, quo in foro et Samicorum litibus conteror